देव पटेल

देव पटेल (२३ एप्रिल, १९९०:हॅरो, लंडन, इंग्लंड - ) हा एक ब्रिटिश अभिनेता आणि चित्रपट निर्माता आहे. ब्रिटीश अकादमी चित्रपट पुरस्कार आणि अकादमी पुरस्कार आणि दोन गोल्डन ग्लोब पुरस्कारांसाठी नामांकनांसह त्याला अनेक पुरस्कार मिळाले आहेत. टाइमच्या २०२४मधील जगातील 100 प्रभावशाली व्यक्तींच्या यादीत पटेल यांचा समावेश करण्यात आला होता.

पटेलने आपल्या कारकिर्दीची दूरचित्रवाणीमालिका स्किन्स (२००७) मध्ये अन्वर खररलची भूमिका केली. डॅनी बॉईलच्या स्लमडॉग मिलियोनेर (२००८) या चित्रपटातील भूमिकेसाठी त्याला प्रमुख भूमिकेतील सर्वोत्कृष्ट अभिनेत्यासाठी बाफ्टा पुरस्कारासाठी नामांकन मिळाले.  द बेस्ट एक्झोटिक मॅरीगोल्ड हॉटेल (२०११) आणि द सेकंड बेस्ट एक्झोटिक मॅरीगोल्ड हॉटेल (२०१५) यांत त्याने भूमिका केल्या.

२०१६ च्या लायन चित्रपटातील भूमिकेसाठी, पटेल यांनी सहाय्यक भूमिकेतील सर्वोत्कृष्ट अभिनेत्याचा बाफ्टा पुरस्कार जिंकला आणि सर्वोत्कृष्ट सहाय्यक अभिनेत्यासाठी अकादमी पुरस्कारासाठी नामांकन मिळाले. त्यानंतर त्यांने हॉटेल मुंबई (२०१८), द पर्सनल हिस्ट्री ऑफ डेव्हिड कॉपरफिल्ड (२०१९) आणि द ग्रीन नाइट (२०२१) या स्वतंत्र चित्रपटांमध्ये काम केले आणि मंकी मॅन (२०२४) या थरारपटाद्वारे दिग्दर्शनात पदार्पण केले.

पटेल यांचा जन्म २३ एप्रिल, १९९० रोजी लंडनच्या हॅरो भागात झाला.   त्याचे आईवडील नैरोबीमध्ये जन्मलेले आणि भारतीय वंशाचे आहेत. हे दोघे गुजराती असून किशोरवयात वेगवेगळ्या मार्गे युनायटेड किंग्डमला स्थलांतरित झाले.       पटेल हिंदू धर्मात वाढले होते.  तो मोडकेतोडके गुजराती बोलतो.  त्यांचे पूर्वज भारतातील गुजरात राज्यातील जामनगर आणि उंझा येथून आले होते. 
डावे|इवलेसे|276x276अंश| २००८ मध्ये पटेल

 वैयक्तिक जीवन 
पटेलने २००९मध्ये त्याची स्लमडॉग मिलेनियर मधील सहअभिनेत्री फ्रीडा पिंटोला डेट करायला सुरुवात केली  १० डिसेंबर, २०१४ रोजी सुमारे सहा वर्षांनी ते वेगळे झाले. 

मार्च २०१७ मध्ये त्याने ऑस्ट्रेलियन अभिनेत्री टिल्डा कोभम-हर्वेसोबत आपले नाते जाहीर केले. नऊ महिन्यांपूर्वी हॉटेल मुंबईच्या सेटवर त्यांची भेट झाली होती.  २०२२ मध्ये ते कॉभॅम-हेर्वेच्या मूळ गावी दक्षिण ऑस्ट्रेलियातील ॲडलेड येथे गेले असताना  तेथील गल्लीतील मारामारी सोडवल्यानंतर स्थानिक बातम्यांमध्ये ते जाहीर झाले होते. 

 संदर्भ 

वर्ग:इंग्लिश दूरचित्रवाहिनी अभिनेते
वर्ग:इ.स. १९९० मधील जन्म
वर्ग:इंग्लिश चित्रपट अभिनेते
वर्ग:पुरुष चरित्रलेख